Cannibalismus sexualis
Cannibalismus sexualis est cannibalismus coniugis a femina ante, per, vel post copulationem effectus. Quae plerumque est res cuius proprietas speciebus plurimorum arachnidorum ordinum, ac nonnullis ordinibus insectorum est. Inter coniecturas ad evolutionem cannibalismi sexualis explanandam propositas sunt hypothesis pabulandi adaptivi, hypothesis nimii hostilis, et hypothesis identitatis falsae. Qui mores sese evolvisse putantur e pugna sexuali, quae fit cum genitales marium et feminarum usus variarent. In multis speciebus quae cannibalismum sexualem exhibent, femina marem detectum consumit. Feminae specierum cannibalisticarum plerumque hostiles sunt, coire invitae; ergo multi mares harum specierum mores adaptivos evolverunt ut aggressionem feminae evitent. Cannibalismus sexualis plerumque videtur inter insecta, arachnida, et amphipoda. Sunt etiam indicia cannibalismi sexualis inter gastropoda et copepoda. Cannibalismus sexualis pervulgatus est inter species quibus est prominens dimorphismus magnitudinis sexualis; extremus quidem talis dimorphismus evolutionem cannibalismi sexualis in araneis propellere videtur.